উপ-রাষ্ট্রপতিরসচিবালয়
মহামারীর প্রেক্ষিতে আচার-আচরণগত পরিবর্তনের ওপর জোর দিয়েছেন উপ-রাষ্ট্রপতি
তিনি বলেছেন, টিকাকরণের পর কোভিড আদর্শ আচরণ মেনে চলা জরুরি
সমাজের কয়েকটি শ্রেণীর মানুষের মধ্যে টিকা সম্পর্কে দ্বিধা দূর করা প্রয়োজন : উপ-রাষ্ট্রপতি
মানুষের মধ্যে ভয়, বিভ্রান্তি এবং অসত্য সংবাদের প্রভাব দূর করতে আন্তরিক প্রয়াস গ্রহণের প্রয়োজনীয়তার ওপর জোর দিয়েছেন উপ-রাষ্ট্রপতি
কোভিড-১৯ মোকাবিলায় বর্তমান প্রয়াসের অঙ্গ হিসাবে ৫টি নীতি গ্রহণ করার প্রয়োজনীয়তার ওপর জোর দিয়েছেন উপ-রাষ্ট্রপতি
উপ-রাষ্ট্রপতি স্বাভাবিক জীবনযাপন, পৌষ্টিক খাদ্য এবং মানসিক স্বাস্থ্যে ভারসাম্য বজায় রাখার ওপর গুরুত্ব দিয়েছেন
প্রয়াত প্রবাদ-প্রতীম কন্ঠশিল্পী শ্রী এস পি বালাসুব্রমোনিয়ামকে শ্রদ্ধা উপ-রাষ্ট্রপতির
বিশিষ্ট লেখকদের রচিত ৮০টি ছোট গল্পের সংকলন কোথা  কথালু বইটি ভার্চ্যুয়াল পদ্ধতিতে প্রকাশ করেছেন উপ-রাষ্ট্রপতি
নয়াদিল্লি, ১০ জুলাই, ২০২১
সমাজের কয়েকটি শ্রেণীর মানুষের মধ্যে টিকা সম্পর্কে যে বিভ্রান্তি রয়েছে, তা দূর করার আহ্বান জানিয়ে উপ-রাষ্ট্রপতি শ্রী এম ভেঙ্কাইয়া নাইডু বলেছেন, কোভিড-১৯ সম্পর্কিত অসত্য খবর ও অবাস্তব ধ্যান-ধারণা দূর করতে আন্তরিক প্রয়াস গ্রহণের প্রয়োজনীয়তার ওপর জোর দিয়েছেন।
সাধারণ মানুষের মধ্যে মানসিক চাপ ও অযথা ভীতির কথা উল্লেখ করে উপ-রাষ্ট্রপতি বলেছেন, কোভিড-১৯ সম্পর্কিত বিভ্রান্তিকর তথ্য ও টিকাকরণ সম্পর্কে সঙ্কোচ নিঃসন্দেহে এক গুরুতর উদ্বেগের বিষয়। তাই, টিকাকরণের গুরুত্ব সম্পর্কে মানুষের মধ্যে সচেতনতা গড়ে তুলে যাবতীয় দ্বিধা ও ভীতি দূর করতে শ্রী নাইডু বিভিন্ন ক্ষেত্রের তারকা ব্যক্তিত্বদের এগিয়ে আসার আহ্বান জানিয়েছেন।
ভারতে বিশ্বের বৃহত্তম টিকাকরণ অভিযানের কথা উল্লেখ করে শ্রী নাইডু জোর দিয়ে বলেন, প্রত্যেক ভারতীয়ের টিকা নেওয়া এক সামাজিক কর্তব্য এবং অন্যদেরকেও টিকা নিতে উৎসাহিত করা দরকার। টিকাকরণ অভিযানকে গণআন্দোলনের রূপ দিতে হবে বলে উল্লেখ করে শ্রী নাইডু এই আন্দোলনে যুবসমাজকে অগ্রণী ভূমিকা পালনের আহ্বান জানান।
কোভিড-১৯ সম্পর্কিত ৮০টি ছোট গল্পের সংকলন কোথা  কথালু বইটি প্রকাশ করে শ্রী নাইডু মহামারী মোকাবিলায় সাধারণ মানুষকে ৫টি নীতি মেনে চলার পরামর্শ দেন। উল্লেখ করা যেতে পারে, বিশিষ্ট লেখকদের ৮০টি ছোট গল্পের এই সংকলন পুস্তিকা তেলেগু ভাষায় প্রকাশিত হয়েছে। তিনি করোনার সময় সাধারণ মানুষকে সহজ-সরল জীবনযাপনের পরামর্শ দিয়ে বলেন, যোগকে দৈনন্দিন জীবনযাপনের অঙ্গ করে তুলতে হবে। সেই সঙ্গে তিনি আধ্যাত্মিক প্রশান্তির ওপর গুরুত্ব দেন। স্বাস্থ্যকর পৌষ্টিক খাদ্যাভাসের ওপর গুরুত্ব দিয়ে শ্রী নাইডু কোভিড আদর্শ আচরণগুলি যথাযথভাবে মেনে চলার প্রয়োজনীয়তার কথা পুনরায় উল্লেখ করেন।
মহামারীর প্রেক্ষিতে আচার-আচরণে পরিবর্তন নিয়ে আসার প্রয়োজনীয়তার ওপর গুরুত্ব দিয়ে উপ-রাষ্ট্রপতি বলেন, বিপুল জনসংখ্যা এবং পর্যাপ্ত স্বাস্থ্য পরিকাঠামোয় ঘাটতি সত্ত্বেও ভারত মহামারী মোকাবিলায় সমর্থক। তিনি করওনা ভাইরাস সংক্রমণ প্রতিরোধে বিজ্ঞানী, চিকিৎসক, স্বাস্থ্যকর্মী ও অন্যান্য করোনা যোদ্ধাদের অসামান্য ভূমিকা পালনের প্রশংসা করেন।
বর্তমান মহামারী নিয়মিত শরীরচর্চার গুরুত্বকে আরও একবার চোখে আঙুল দিয়ে দেখিয়ে দিয়েছে বলে উল্লেখ করে শ্রী নাইডু বলেন, আধুনিক জীবনশৈলী এবং শৃঙ্খলহীন অভ্যাসের দরুণ বিভিন্ন ধরণের অসংক্রামক রোগ-ব্যাধির প্রভাব বৃদ্ধি পেয়েছে।
শ্রী নাইডু জনস্বাস্থ্যের একটি অন্যতম বিষয় হিসাবে মানসিক স্বাস্থ্যের গুরুত্বের কথাও উল্লেখ করেন। এ সম্পর্কে তিনি বলেন, মহামারীর সময় মানসিক সুস্বাস্থ্য বজায় রাখা অত্যন্ত জরুরি এবং প্রয়োজন-সাপেক্ষে সর্বাত্মক মনোভাব নিয়ে সমস্যা সমাধানের পথে অগ্রসর হতে হবে। তিনি আধ্যাত্মিকতা ও ধ্যানকে সুসামঞ্জস্যপূর্ণ জীবনযাপনের গুরুত্বপূর্ণ অঙ্গ বলে মন্তব্য করেন। সুষম খাবারের গুরুত্বের কথা উল্লেখ করে তিনি সাধারণ মানুষকে, বিশেষ করে যুবসমাজকে গুরুপাক খাবারে আসক্ত না হওয়ার প্রতি সতর্ক করে দেন।
ব্যক্তিগত স্বাস্থ্যবিধি মেনে চলার প্রয়োজনীয়তার কথা উল্লেখ করে উপ-রাষ্ট্রপতি বলেন, মহামারীর সময় ব্যক্তিগত স্বাস্থ্য সুরক্ষার বিষয়টি অত্যন্ত তাৎপর্যপূর্ণ হয়ে উঠেছে। টিকাকরণের পরও সাধারণ মানুষকে যাবতীয় সতর্কতামূলক ব্যবস্থা মেনে চলার জন্য তিনি আহ্বান জানান।
প্রকৃতির প্রতি ভালোবাসা ও সহাবস্থানে ভারসাম্য বজায় রাখার ক্ষেত্রে চিরন্তন ভারতীয় মূল্যবোধের কথা উল্লেখ করে উপ-রাষ্ট্রপতি সুস্থ ও স্বচ্ছল জীবনযাপনে হাওয়া-বাতাস চলাচলে উপযোগী বাড়িতে থাকার পরামর্শ দেন।
এই উপলক্ষ্যে শ্রী নাইডু প্রয়াত প্রবাত-প্রতীম কন্ঠশিল্পী শ্রী এস পি বালাসুব্রমোনিয়ামের প্রতি গভীর শ্রদ্ধা জানিয়ে কথা  কথালু বইটি তাঁর প্রতি উৎসর্গ করেন। বহুমুখী প্রতিভার অধিকারী এই কন্ঠশিল্পীর জীবনের কথা স্মরণ করে শ্রী নাইডু বলেন, দীর্ঘ পাঁচ দশক ধরে সুর-সঙ্গীতের যাত্রাপথে শ্রী সুব্রমোনিয়াম সঙ্গীত জগতে এক চিরস্মরণীয় ছাপ রেখে গেছেন। ছোট গল্পের সংকলন নিয়ে এ ধরনের একটি বই প্রকাশের জন্য লেখক ও প্রকাশকদের ভূমিকার প্রশংসা করে শ্রী নাইডু মাতৃভাষার সুরক্ষার প্রয়োজনীয়তার কথা পুনরায় উল্লেখ করেন। এ সম্পর্কে তিনি বলেন, প্রাথমিক শিক্ষা গ্রহণ পর্যন্ত শিক্ষার মূল মাধ্যমই হবে মাতৃভাষা। তিনি প্রশাসনিক ও বিচার-বিভাগীয় কাজকর্মেও স্থানীয় ভাষার প্রয়োগ আরও বাড়ানোর ওপর গুরুত্ব দেন। তিনি সাধারণ মানুষকে আরও বেশি করে নিজের মাতৃভাষাতেই কথা বলার আহ্বান জানান।
এই বই প্রকাশ অনুষ্ঠানে অন্ধ্রপ্রদেশ বিধানসভার প্রাক্তন উপাধ্যক্ষ শ্রী মন্ডালি বুদ্ধপ্রসাদ, মার্কিন যুক্তরাষ্ট্রের হৃদরোগ বিশেষজ্ঞ ডঃ অ্যালা শ্রীনিবাস রেড্ডি, অল ইন্ডিয়া তেলেগু ফেডারেশনের সভাপতি ডঃ সি এন কে রেড্ডি প্রমুখ উপস্থিত ছিলেন।
CG/BD/SB
(Visitor Counter : 303